China Airlinesin lento 140

China Airlinesin lento 140 oli China Airlinesin säännöllinen reittilento Taiwanin Taoyuanin lentokentältä Japanin Nagoyan lentokentälle. 26. huhtikuuta 1994 suoritetulla lennolla kone syöksyi maahan lähestyessään kiitotietä. Koneessa olleista 271 ihmisestä vain seitsemän selvisi. Turma on Japanin historian toisiksi pahin lento-onnettomuus.
Koneen laskeutuessa perämies oli aktivoinut tietämättään ylösvetotilan, minkä seurauksena kone alkoi lisätä tehoja ja noustaa nokkaa. Miehistö vastasi tähän vähentämällä tehoja ja laskemalla nokkaa, mutta kone alkoikin sakata ja törmäsi maahan.
Lentokone ja ohjaamomiehistö.
Onnettomuuskone oli malliltaan Airbus A300B4-622R, rekisteritunnukseltaan B-1816 ja valmistenumeroltaan 580. Se oli toimitettu China Airlinesille tammikuussa 1991. Koneella oli lennetty onnettomuuspäivään mennessä 8 572 tuntia, ja se oli varustettu kahdella Pratt &amp; Whitneyn PW-4158-suihkuturbiinimoottorilla.
Lennon kapteeni oli 42-vuotias mies. Hän oli liittynyt China Airlinesille helmikuussa 1989 ja oli suorittanut onnettomuuskonemallin tyyppikoulutuksen heinäkuussa 1992. Kapteenilla oli yhteensä 8 340 tunnin lentokokemus, josta kyseisellä konetyypillä 1 350 tuntia.
Perämies oli 26-vuotias mies. Hän oli liittynyt lentoyhtiölle huhtikuussa 1990 ja suorittanut onnettomuuskonemallin tyyppikoulutuksen joulukuussa 1992. Perämiehellä oli yhteensä 1 624 tunnin lentokokemus, josta 1 033 kyseisellä konetyypillä.
Lento.
Alkuvaiheet ja lähestymisen aloittaminen.
Lento 140 nousi oli Taiwanin Taoyuanin kansainvälinen lentoasemalta kello 8.53 (UTC) kohteenaan Japanin Nagoyan lentoasema. Lennolla oli 256 matkustajaa, joista kaksi sylilasta sekä 15 miehistön jäsentä. Suurin osa matkustajista oli japanilaisia, ja loput olivat taiwanilaisia, kiinalaisia ja filippiiniläisiä. Kone saavutti kello 9.14 lentopinnan 330 ja jatkoi matkaansa Japaniin lentosuunnitelman mukaisesti.
Miehistö sai Tokion aluelennonjohdolta luvan laskeutua lentopinnalle 210 kello 10.47. Miehistö otti yhteyden Nagoyan lähestymislennonjohtoon kello 10.58. Miehistö hidasti koneen nopeutta ja korkeutta lähestymislennonjohdon ohjeiden mukaisesti. Lento sai luvan tehdä ILS-lähestymisen kiitotielle 34, ja miehistöä kehotettiin ottamaan yhteyttä Nagoyan lennonjohtoon.
Laskeutuminen aloitetaan ja kohtalokas virhe.
Lento 140 sai laskeutumisluvan kello 11.13, ja kone jatkoi normaalia lähestymistään. Tuulen nopeudeksi ilmoitettiin noin 11 km/h lännestä. Lento ohitti noin 330 metrin korkeuden kello 11.14, jolloin perämies lisäsi vahingossa moottoreiden työntövoimaa käynnistäen ylösvetotilan. Kapteeni varoitti tästä perämiestä, ja lentokone lensi noin kymmenen metriä alempana 15 sekunnin ajan. Kapteeni huomasi koneen olleen liian korkealla laskeutumiseen nähden ja pyysi perämiestä korjaamaan tilanteen. Perämies laski nokkaa, ja kone palasi asteittain normaaliin liukusuhteeseen. Kapteeni varoitti tällöin perämiestä kahdesti, että ylösvetotila oli edelleen aktivoituna.
Molemmat autopilotit kytkettiin päälle, ja niitä käytettiin noin puolen minuutin ajan. Ohjaamon äänitallenteelta kävi myöhemmin ilmi, että niiden käyttö ei välttämättä ollut suunnitelmallista vaan tapahtui vahingossa. Samaan aikaan koneen trimmijärjestelmä yritti nostaa nokkaa, kun taas perämies yritti laskea sitä. Lento jatkoi lähestymistään ja oli kello 11.05.02 noin 155 metrin korkeudella ja 1,8 kilometrin päässä kiitotieltä. Perämies ilmoitti kapteenille tehonsäätövipujen lukittuneen tiettyyn asentoon, jolloin kapteeni otti koneen hallintaansa. Moottoreiden tehot lisääntyivät tänä aikana huomattavasti, mutta niitä laskettiin takaisin välittömästi.
Onnettomuus.
Kapteeni päätti tehdä ylösvedon kello 11.15.11, ja moottoritehoa nostettiin merkittävästi välittömästi. Lentokone alkoi nousta jyrkästi, ja perämies ilmoitti tilanteesta lennonjohtoon, joka kuittasi. Nousun aikana lentokoneen kulma nousi, mutta nopeus hidastui, ja trimmiä säädettiin nokan saamiseksi alas. Koneen laipat vedettiin sisään perinteisten ylösveto-proseduurien mukaisesti. Ohjaamossa kuului kello 11.15.31 kahdesti varoitus liian alhaisesta nopeudesta, ja muutaman sekunnin kuluttua myös maan läheisystä ilmoittava GPWS-järjestelmä alkoi varoittaa lentäjiä. Lento 140 syöksyi maahan kello 11.45.45 pyrstö edellä ja syttyi tuleen. Alun perin onnettomuudessa kuoli 261 ihmistä ja loukkaantui kymmenen, mutta loukkaantuneista kolme kuoli viikon sisällä. Kaikki eloonjääneet istuivat matkustamon keskitienoilla penkkiriveillä 7–15. Onnettomuus on Japanin historian toisiksi pahin lento-onnettomuus.
Onnettomuuden syy.
Onnettomuuden tutkineen tutkineen Japanin lentoturmatutkintakomission mukaan onnettomuuden syy oli se, että perämies aktivoi vahingossa ylösvetotilan, mikä aiheutti moottoreiden työntövoiman nousuun. Laskeutumisen aikana autopilotit kytkettiin päälle, mutta samaan aikaan koneen korkeusvakaimet yritti nostaa konetta ylös. Miehistö päätti tehdä ylösvedon, mutta nopeus laski huomattavan alhaiseksi ja kone syöksyi maahan. Tutkinnan mukaan lentäjien välinen kommunikointi oli riittämätöntä.
Seuraukset.
Turmapaikan lähelle pystytettiin muistomerkki nimeltään ”Yasuragi-no-sono” (’Ikuisen levon puutarha’). Muistomerkissä on listattu uhrien nimet sekä onnettomuuden tapahtumat on kuvattu japaniksi, kiinaksi ja englanniksi.
China Airlinesin johdon virkamiehet haastettiin oikeuteen ammatillisesta laiminlyönnistä. Oikeudenkäynnit kestivät vuosia, mutta syytteet hylättiin vuonna 2001. Myös konemallin valmistanutta Airbusia vastaan nostettiin syytteitä, mutta ne hylättiin. Kaikkiaan lentoyhtiö maksoi onnettomuuden jälkeen 232 henkilölle yli viisi miljardia jeniä (n. 46,6 miljardia dollaria).
Populaarikulttuurissa.
Lennon 140 onnettomuus oli esillä "Lentoturmatutkinnan" 17. tuotantokaudella.